OSNOVNA ŠKOLA NOVA ŠKOLA

**ŠKOLSKI KURIKULUM**

ŠKOLSKA GODINA 2020./2021.

1. **UVOD**

Pod pojmom Školskog kurikuluma podrazumijevamo sve sadržaje, procese i aktivnosti koji su usmjereni na ostvarivanje ciljeva i zadaća odgoja i obrazovanja s ciljem promicanja unapređenja intelektualnog, osobnog, društvenog i tjelesnog razvoja učenika.

1. **ŠKOLSKI KURIKULUM**

Školski kurikulum je temeljni dokument u kojem je definiran način na koji će se najuspješnije ostvariti nacionalni standardi i odgovoriti na zahtjeve Nacionalnog okvirnog kurikuluma kojim su definirane vrijednosti i opći ciljevi odgoja i obrazovanja, razina znanja koju učenici trebaju usvojiti u odnosu na kronološku dob, te praćenje i vrednovanje njihovih postignuća. Školski kurikulum obuhvaća sve sastavnice odgojno – obrazovnog djelovanja, a utemeljen je na pozitivnim ljudskim vrijednostima: suradnja, povjerenje, suosjećanje, hrabrost, samopouzdanje. Svi se ciljevi i djelatnosti u odgojno-obrazovnom procesu temelje na propisanim nacionalnim dokumentima, ali izrastaju iz vizije Osnovne škole Nova škola .

1. **OSNOVNA ŠKOLA NOVA ŠKOLA**

Osnovna škola Nova škola je privatna  škola koja djeluje u skladu s kurikulumom i nastavnim planom i programom kojeg donosi Ministarstvo znanosti i obrazovanja RH  prema alternativnom modelu slobodnog demokratskog obrazovanja. Član smo European Democratic Education Community – Europske zajednice demokratskog obrazovanja (EUDEC-a).

1. **VIZIJA**

Naš rad temelji se na uzajamnom poštovanju, povjerenju, komunikaciji i slobodi.U Novoj školi svako dijete je dobrodošlo i prihvaćeno je upravo onakvo kakvo jest.Međusobno uvažavanje stvara toplo i sigurno okruženje u kojem je svakome omogućeno spoznati samog sebe. Upravo iz tog razloga je Nova škola mjesto nenasilja i tolerancije.Obzirom da smo društvena bića, izuzetno nam je važna komunikacija. Podržavamo svako dijete u prepoznavanju i izražavanju svojih potreba. U Novoj školi svakom djetetu je omogućeno razvijati svoju osobnost.

U Novoj školi vjerujemo da je svako dijete sposobno slijediti svoj osobni razvoj i svoj proces i način učenja. To povjerenje je ujedno velik izazov jer izgraditi svoj vlastiti proces učenja zahtijeva intelektualno i emocionalno djelovanje.Motivacija djeteta i preuzimanje odgovornosti nisu mogući bez autonomije. U pripremljenom i poticajnom okruženju učenje je zanimljivo i uspješno. Dijete samostalno, uz vlastitu odgovornost odlučuje kako će provesti vrijeme u školi, što će, kada i kako učiti.Učitelj je mentor koji individualno pristupa svakom djetetu. On priprema radnu okolinu, usmjerava i prati dijete prema njegovim sposobnostima i interesima te mu daje povratnu informaciju o napretku.U Novoj školi djelujemo na razvoj važnih životnih sposobnosti i vještina kod djece: neovisno mišljenje, donošenje odluka, rješavanje problema, govorne kompetencije i poduzetničke vještine.Mi živimo demokraciju. Svaki tjedan organizira se „Veliki sastanak“. Na Velikom sastanku sudjeluju svi učenici i svi djelatnici škole. Svatko od prisutnih može predložiti temu za dnevni red. Svi zajedno odlučujemo o svim pravilima i aktivnostima u školi.

* 1. RAZVOJ POTENCIJALA

U svakom su djetetu skriveni potencijali velikih razmjera . Teško ih je , ali važno otkriti i razvijati u fazama posebne osjetljivosti – djetinjstva i adloscencije. Da bi se razvijali, potrebno je nuditi razne situacije ili iskustva koje obuzimaju , izazivaju, inspiriraju, omogućuju vlastito istraživanje bez prepreka, razvijajući pritom povjerenje u vlastitu snagu i vlastite sposobnosti.

Razvoj potencijala znači otkrivanje vlastitih talenata, darova, vještina i njihov razvoj, stvaranje uvida o tome što sve možemo postići vlastitim snagama. U tom razvoju svako je dijete jedinstveno.

1. **POSEBNOSTI** 
   1. ORGANIZACIJA I NAČIN RADA

Pri realizaciji Nastavnog plana i programa polazimo od djeteta samog ; pratimo njegov cjeloviti razvoj – intelektualni , tjelesni i emocionalni . Važno nam je osvijestiti djetetu kako su svi dijelovi života međusobno povezani i kako je ono, kao jedinstveno biće, važno u toj međuovisnosti svijeta.

U našoj školi nema nastavnih jedinica unutar 45 minuta . Oblik rada koji provodimo je temetsko, integrirano poučavanje. Zbog toga je godišnji plan podijeljen u **četiri epohe**, vremenski približno jednakog trajanja. Središnja tema prema kojoj povezujemo sve ostale nastavne i nenastavne sadržaje je priroda oko nas, promjene koje je ju prate i utječu na život svih živih bića. Zbog toga nastojimo što više vremena provoditi u neposrednoj okolini ( šumi, livadi, polju..), učiti u prirodi i iz priprode. Cilj nam je poticati iskustveno učenje kao niz aktivnosti u koje je dijete aktivno i vlastitom voljom uključeno, a kroz koje stječe potrebna znanja i vještine.

Provedba aktivnosti temelji se na tjednom planu koji se prilagođava svakom učeniku posebno, ovisno o njegovim interesima i sposobnostima. U svakom danu tjednog plana, jedna je glavna tema koju povezujemo sa svim ostalim sadržajima. Dijete je slobodno birati načine i vrijeme provođenja zadataka iz tjednog plana .

U Novoj školi važno je okruženje koje je poticajno, tematski i sadržajno prilagođeno za usvajanje potrebnih znanja, ali i za individualne potrebe svakog djeteta.

U Novoj školi ne ocjenjujemo brojčano u nižim razredima, već provodimo formativno praćenje koje se odvija tijekom nastavnog procesa s ciljem davanja povratne informacije o učenju. Pratimo djetetove sveukupne rezltate, pružamo mu mnoštvo različiti prilika u kojima će pokazati svoj napredak.

Svako dijete ima ima svoj portfolio – Veliku mapu -u kojem su koji pokazuju djetetov napredak i razmišlajnja o vlastitom učenju.

U Novoj školi djeca uče dva strana jezika od 1.razreda, s mogućnošću učenja još dva strana jezika , prema interesima učenika.

Odgojna područja ( predmeti ) odvijaju se svakodnevno.

Cilj nam je omogućavati i poticati pravo svakoga djeteta da u procesu odrastanja i školovanja razvija kreativnost i sve svoje potencijale te odrasta u slobodna i odgovorna čovjeka.

* 1. OPREMA

Nova škola je moderno opremljena škola u koraku s vremenom i prilagođena je današnjim potrebama djeteta. Osim iPad-a, pametnog televizora i VR naočala, naši su prostori opremljeni s mnoštvom raznih materijala (Montessori materijali, materijali koje su razvili i izradili učitelji škole i razni drugi didaktički materijali) koji u djetetu pobuđuju zanimanje i motivaciju za novim znanjem, potiču dijete na aktivan rad, omogućuju aktivno uviđanje i donošenje zaključaka te učenje o apstraktnim pojmovima na konkretnom.

# MALI RAZREDI

# Maksimalan broj učenika u jednoj obrazovnoj grupi je 15 djece. Na taj način je učiteljima omogućeno da se potpuno mogu posvetiti potrebama svakog djeteta.

* 1. DODATNE AKTIVNOSTI

Osim redovnog programa koje propisuje Ministarstvo RH, u Novoj školi nudimo dodatne sadržaje koji su izuzetno važni za djetetov razvoj, a vezani su uz: likovnu umjetnost, književnost, glazbu i ples, društvene igre, kazalište i film, dramu, keramiku, ručni rad, domaćinstvo, informatiku, programiranje,tehnički, vrtlarenje i sport.

1. OSNOVNI PODACI O ŠKOLI

Adresa: Krešimira Purića 13, Samoborski vrtovi

Broj i naziv pošte: 10 430 , Samobor

Broj telefona: 0 1/3374 449

E-mail:

[info@novaskola.hr](mailto:info@novaskola.hr)

web :

[www.novaskola.hr](http://www.novaskola.hr)

BROJ DJELATNIKA

1. učitelja razredne nastave: 3
2. učitelja jezika : 2
3. ostalih djelatnika: 2

ukupno : 7

PODACI O UČITELJIMA :

Irijanda Birin - profesorica njemačkog i talijanskog jezika, Montessori pedagog, ravnateljica škole

Martina Čretni – učiteljica razredne nastave, Montessori pedagog

Daria Mazić - učiteljica razredne nastave

Ema Tunuković- učiteljica razredne nastave

Tomislav Uršić- apsolvent Učiteljskog fakulteta u Zagrebu s pojačanim engleskim jezikom, radi kao učitelj engleskog jezika

PODACI O VANJSKIM SURADNICIMA:

Tatjana Oreški – voditeljica keramike

Sanja Mihoci Jelkovac – voditeljica ručnog rada

1. PROJEKTI
   1. **NAZIV PROJEKTA** : CODE CLUB

**NOSITELJ AKTIVNOSTI**: Tomislav Uršić

Code Club je svjetska mreža besplatnih volonterskih klubova programiranja za djecu. Djeca, uz pomoć volontera/edukatora prolaze kroz kurikulum pripremljenih projekata iz programiranja i izrađuju animacije, igre i web stranice.

**CILJEVI**:

* tehničke vještine digitalnog stvaranja - programiranja
* rješavanje problema
* poticanje kreativnog mišljenja i suradnje
* stvaranje i dijeljenje novih ideja

PROGRAM KOJEG ĆE DJECA SVLADATI :  Scratch

* 1. **NAZIV PROJEKTA** : BAJKAONICA

**NOSITELJ AKTIVNOSTI** : Martina Čretni, Daria Mazić, Ema Tunuković

Ciljevi: Upoznati djecu s bajkama, mitovima i legendama, kroz cikluse. Čitati i pričati bajke, mitove i legende grupirane prema uzrastu:

1.razred: bajke iz cijelog svijeta

2.razred: grčka i rimska mitologija

3. razred: nordijska mitologija

4.razred : slavenska/hrvatska mitologija

Projekt se provodi u školi, kroz cijelu školsku godinu.

Nakon svake pročitane bajke, mita, legende, učenici prikazuju doživljaje kroz likovne radove, dramski izraz ili literarne radove.

* 1. **NAZIV PROJEKTA** : CODE CLUB

**NOSITELJ AKTIVNOSTI** : Tomislav Uršić

**VRIJEME PROVEDBE** : tijekom školske godine

**CILJEVI AKTIVNOSTI** :- stjecanje i razvijanje vještine programiranja stvaranjem animacija, igrica i priča u programskom jeziku Scratch-u

- razvijanje medijske pismenosti

**ZADACI AKTIVNOSTI**: izrađivati projekte u programskom jeziku Scratch-u prema uputama i samostalno

**MJESTO PROVEDBE** : u školi

**KONKRETNE AKTIVNOSTI** : izrada projekata (animacija, igrica i priča) u programskom jeziku Scratch-u

**POTREBNI RESURSI/MOGUĆE TEŠKOĆE**:

* laptop računala
* ne očekuju se teškoće

**NAČIN PRAĆENJA I PROVJERA AKTIVNOSTI :**

- provjera uspješnosti izrađenog projekta kroz njegovo korištenje

(igranje igrice, pokretanje animacije i sl.)

**TROŠKOVNIK :** nisu predviđeni troškovi

* 1. **NAZIV PROJEKTA** : ZUS ( znanstvenik, umjetnik, glazbenik )

**NOSITELJ AKTIVNOSTI**: Daria Mazić

Ciljevi: Upoznati djecu sa značajnim znanstvenicima i njihovim izumima, značajnim umjetnicima i njihovim djelima, značajnim glazbenicima i njihovim najpoznatijim djelima te s raznim glazbenim žanrovima.

Kroz projek, djeca će upoznati sljedeće osobe i glazbeni žanr:

Aristotel, Arhimed, Faraday, Pasteur, Edison, Newton, Tesla, Einstein, M.Curie, Da Vinci, Rembrandt, Mozart, Van Gogh, Dali, Kandinsky, Bach, Schubert, Haydin, Schumann, Wagner, Vivaldi, Čajkovski, Dvorak, Beethoven, Picasso, reggae, blues, blagdanska glazba, soul, jazz, funk, rock, country, pop.

**VRIJEME PROVEDBE** :

Projekt se provodi jednom mjesečno. Kroz cijeli mjesec slušaju se skladbe i glazbeni žanr te se rješavaju zadaci kroz koje se otkrivaju posebnosti svake osobe i njegovog postignuća.

7.5. **NAZIV PROJEKTA :** TEHNIČKI

**NOSITELJ AKTIVNOSTI : Martina Čretni, Tunuković, Daria Mazić**

**VRIJEME PROVEDBE : tijekom školske godine**

**CILJEVI i ZADACI AKTIVNOSTI : -**popularizacija znanosti te razvijanje vještina i

kompetencija učenika u području

tehnike ,na zabavan i edukativan način koji potiče

znatiželju, kreativnost i zanimanje učenika

**MJESTO PROVEDBE** : u školi

**KONKRETNE AKTIVNOSTI : -**Izrada vozila i letjelica

-izrada kućice za ptice

-izrada zmaja

-izrada vjetrenjače

-izrada mlina

-izrada vage

-izrada tornjeva, rampi, petlji

-izrada strojeva

-izrada kućica i dvoraca

-pokusi

-recikliranje papira

-izrada organske plastike

-izrada plastelina

**POTREBNI RESURSI/MOGUĆE TEŠKOĆE:**

* Materijali : drvo, pleksiglas, plastika, papir, otpadni reciklažni materijal, čekić, čavlići, vruće ljepilo, pilice, skalpel, škare
* ne očekuju se teškoće

**NAČIN PRAĆENJA I PROVJERA AKTIVNOSTI :**

- provjera uspješnosti aktivnosti kroz njegovo korištenje

**TROŠKOVNIK :** nisu predviđeni troškovi

7.6. **NAZIV PROJEKTA** : KOZMOS

**NOSITELJ AKTIVNOSTI** : Martina Čretni, Daria Mazić, Ema Tunuković

Ciljevi: Upoznati djecu sa velikim i malim pričama o funkcioniranju svijeta u cjelini. Jedan dio priča odnosi se na cikličke priče kojima se upoznaje djecu sa protokom vremena i prirodnih pojava koje se odvijaju ciklički ( izmjena godišnjih doba, mjeseci, dana i noći). Drgi dio priča odnosi se na linerane priče kojima se upoznaje djecu sa protokom vremena, prirodnih promjena i civilizacije koje se odvijaju linearno.

Kroz projekt, djeca će slušati sljedeće priče:

Priča o postanku Zemlje

Priča o građi Zemlje

Priča o vulkanu

Priča o reljefima

Priča o geološkim razdobljima

Priča o kontinentima

Priča o postanku jezika

Priča o brojevima

**VRIJEME PROVEDBE:**

Projekt se provodi dva puta mjesečno, kroz cijelu školsku godinu. Učenici izrađuju materijale vezane za temu.

Kroz cikluse, djeca će detaljnije upoznati sljedeće teme, radeći na projektima :

1. razred - Svemir
2. razred - Životna staništa i životinje
3. razred - Putovanje oko svijeta ( 20 zemalja, kulturološke posebnosti )

Ishodi nacionalnih predmetnih kurikuluma te međupredmetnih tema prožeti su kroz navedene projekte.

7.7. **NAZIV PROJEKTA :** PRVA POMOĆ

**NOSITELJ AKTIVNOSTI : Martina Čretni, Ema Tunuković, Daria Mazić**

**VRIJEME PROVEDBE :** tijekom školske godine

**CILJEVI i ZADACI AKTIVNOSTI :** Usvojiti OSNOVNA znanja i vještine postupka prve pomoći,

usvojiti znanje o mjerama prevencije

**MJESTO PROVEDBE** : u školi

Kroz aktivnosti djeca uče što učiniti u slučajevima krvarenja,ozljede glave, alergijske reakcije, krvarenja iz nosa, opeklina, boli u vratu i leđima, povraćanja, prijeloma, iščašenja i uganuća, kada je osoba bez svijesti

**POTREBNI RESURSI/MOGUĆE TEŠKOĆE:**

-potrošni materijal

**NAČIN PRAĆENJA I PROVJERA AKTIVNOSTI :**

- simulacije kroz koje se vježba postupak pružanja prve pomoći

**TROŠKOVNIK : 200,00**

**7.8. NAZIV PROJEKTA** : ZNANASTVENA AKADEMIJA

**NOSITELJ** **PROJEKTA:** Daria Mazić

**Ciljevi:**  Osnovni cilj je promovirati znanstvenu metodu kao način učenja i otkrivanja svijeta.

Kroz projekt, djeca će:

- izvoditi niz pokusa krozu znanstvene metodu

- izraditi knjižice o izvedenim pokusima

- pomagati jedni drugima kroz suradnju

Nakon provođenja svih pokusa, djeca će dobiti diplome.

**VRIJEME PROVOĐENJA:**

Projekt se provodi u školi,kroz cijelu školsku godinu. Količina vježbi koja će se izvoditi ovisi o interesu svakog pojedinog učenika.

MJESTO PROVEDBE : u školi

1. VANJSKI PROJEKTI

**VANJSKI PROJEKT : Astronomija**

**VODITELJ PROJEKTA : Borna Banjanin, učenik matematičke gimnazije u Zagrebu**

**Osnovni cilj** je objasniti svemir i sve u njemu te kako ga znanstvenice i znanstvenici zapravo proučavaju. Popularizirati znanost.

Kroz projekt djeca će:

upoznati svemir, Sunčev sustav, satelite, pojaseve, otkrivati karakteristike svakoga planeta, izrađivati maknete planeta, upoznati galaksije, Mjesečeve kartere.

**VRIJEME PROVOĐENJA:**

Projekt se sastoji od predavanja i radionica. Ukupno će biti **pet/ šest radionica , jednom mjesečno , od siječnja do lipnja.**

**MJESTO PROVOĐENJA:** u školi

1. IZVANNASTAVNE AKTIVNOSTI
   1. **IZVANNASTAVNA AKTIVNOST- DOMAĆINSTVO**

**NOSITELJ AKTIVNOSTI : Martina Čretni , Iva Antonović – Glavač**

**VRIJEME PROVEDBE : tijekom školske godine**

**CILJEVI AKTIVNOSTI** - upoznavanje osnova kuhanja

- skrb o sebi

- zabava i druženje

- upoznavanje aktivnosti svakodnevog života

- upoznavanje sa pravilnim rukovođenjem kod kuhnjskih pomagala

- upoznavanje s kućanskim uređajima, opasnostima i pravilnim

ophođenjem

**ZADACI AKTIVNOSTI -** poticati i razvijati ljubav prema kuhanju

- stjecanje novih znanja

- razvijanje higijenskih navika

**MJESTO PROVEDBE** : u školi

**KONKRETNE AKTIVNOSTI :** - priprema namirnica ikuhanje jednostavnijih jela

* pranje suđa
* pospremanje radnog mjesta u kuhinji

**POTREBNI RESURSI/MOGUĆE TEŠKOĆE:**

-ne očekuju se teškoće

**NAČIN PRAĆENJA I PROVJERA AKTIVNOSTI :**

* degustacija kuharskih pripravaka

**TROŠKOVNIK : oko** 200,00 kn

* 1. **IZVANNASTAVNA AKTIVNOST- DRAMSKA GRUPA**

**NOSITELJ AKTIVNOSTI : Martina Čretni**

**VRIJEME PROVEDBE : tijekom školske godine**

**CILJEVI AKTIVNOSTI** - interpretirati i smišljati dramske tekstove za prikaz na pozornici

-razvijati retoričke i komunikacijske vještine

-poticati i razvijati samopuzdanje

**ZADACI AKTIVNOSTI -** kreativno i veselo provoditi slobodno vrijeme

-jačati zajedništvo

**MJESTO PROVEDBE** : u školi

**KONKRETNE AKTIVNOSTI : -**dramskim pokretima i uživljavanjem u uloge interpretirati dramske

tekstove

-osmišljavati dramske tekstove

**POTREBNI RESURSI/MOGUĆE TEŠKOĆE:**

* ne očekuju se teškoće

**NAČIN PRAĆENJA I PROVJERA AKTIVNOSTI :**

- izvođenje aktivnosti na priredbi

**TROŠKOVNIK :** -Nema predviđenih troškova

* 1. **IZVANNASTAVNA AKTIVNOST- KERAMIKA**

**NOSITELJ AKTIVNOSTI : Tatjana Oreški**

**VRIJEME PROVEDBE : tijekom školske godine**

**CILJEVI I ZADACI AKTIVNOSTI -** relaksacija kroz kreativan rad s prirodnim materijalom

- otkrivanje estetske vrijednosti različitih masa

- pozitivan odnos prema radu

-poticanje samostalnosti, upornosti , postupnosti, dosljednosti

-objašnjavanje ,stvaranje i vrednovanje tuđeg i svojeg rada

-razvijanje vizualnog mišljena

-razvoj fine motorike ruku te manualne spretnosti

**MJESTO PROVEDBE** : u školi

**KONKRETNE AKTIVNOSTI : -** predmet u prostoru ( riba, valovi, jesenski plodovi, zimski motivi ,

blagdanski ukrasi , proljetnice…)

* plošni predmeti
* mobili
* rad na pločicama – utiskivanje , lijepljenje sa slipom

**POTREBNI RESURSI/MOGUĆE TEŠKOĆE:**

* ne očekuju se teškoće

**NAČIN PRAĆENJA I PROVJERA AKTIVNOSTI :**

- izlaganje radova u školi

**TROŠKOVNIK :** - oko 1000,000 kn

* 1. **IZVANNASTAVNA AKTIVNOST- KREATIVNA RADIONICA**

**NOSITELJ AKTIVNOSTI : Martina Čretni**

**VRIJEME PROVEDBE : tijekom školske godine**

**CILJEVI AKTIVNOSTI** -razvijati kreativnost učenika u svrhu zadovoljavanja njihovih interesa,

mogućnosti, znanja i potreba Razvijati osnovne postavke zdravog života

-poboljšati motorička dostignuća učenika, promicati pismenost i hrvatsku

**ZADACI AKTIVNOSTI -** razvijati kreativno jezično usmeno i pisano izražavanje

-razvijati likovnu i plesnu kreativnost učenika

- razvijati sposobnost promatranja, uočavanja, percipiranja i kreativnog

izražavanja

-razvijati ekološku svijest učenika

- razvijati pozitivan odnos prema drugim učenicima

-poštivati i prihvaćati različita mišljenja i mogućnosti drugih

-razvijati suradnički odnos među učenicima

- poticati pravilno držanje tijela

-poticati glazbeno stvaralaštvo

**MJESTO PROVEDBE** : u školi

**KONKRETNE AKTIVNOSTI : -** igrati jezične igre

-crtati i slikati

-izrađivati predmete ( ukrase, figurice , životinje…) prema temama u

epohi, od različitih prirodnih i umjetnih materijala

-crtati fraktale i mandale

-pisati priče ili pjesme

-ilustrirati priče

-plesati na glazbeni poticaj

- stvarati glazbu udaraljkama i ostalim razrednim instrumenitima

**POTREBNI RESURSI/MOGUĆE TEŠKOĆE:**

* ne očekuju se teškoće

**NAČIN PRAĆENJA I PROVJERA AKTIVNOSTI :**

izlaganje radova

**TROŠKOVNIK :** -nema predviđenih troškova

* 1. **IZVANNASTAVNA AKTIVNOST- VRTLARENJE**

**NOSITELJ AKTIVNOSTI : Martina Čretni**

**VRIJEME PROVEDBE : tijekom školske godine**

**CILJEVI AKTIVNOSTI** - stjecanje i proširivanje znanja o biljnom svijetu

- osposobljavanje učenika za rad u vrtu -razvijanje i njegovanje radnih

navika

-razvijanje odgovornosti i ljubavi prema prirodi kao i svijesti o važnosti

zdrave prehrane

- razvijanje osjećaja za lijepo, uredno i praktično

- podizanja standarda i kulture življenja

**ZADACI AKTIVNOSTI -** sudjelovati u aktivnostima u vrtu tijekom jeseni i proljeća

**MJESTO PROVEDBE** : u školi

**KONKRETNE AKTIVNOSTI : -** sijanje i sadnja biljaka prema dogovoru

* uređenje i briga oko vrta
* izrada proizvoda od biljaka ( čaj , začini …) za vlastitu uporabu

**POTREBNI RESURSI/MOGUĆE TEŠKOĆE:**

* ne očekuju se teškoće

**NAČIN PRAĆENJA I PROVJERA AKTIVNOSTI :**

- promatranje biljaka , kušanje jestivih biljaka

**TROŠKOVNIK :** oko 500,00 kn

* 1. **IZVANNASTAVNA AKTIVNOST- RUČNI RAD za 1.r.**

**NOSITELJ AKTIVNOSTI : Sanja Mihoci Jelkovac**

**VRIJEME PROVEDBE : tijekom školske godine** 70 sati

**CILJEVI AKTIVNOSTI** -razvijati kreativnost učenika , poboljšati fina motorička znanja i vještine

- promicati interes za tradicionalna znanja koja su sve slabije zastupljena u suvremenom životu

**ZADACI AKTIVNOSTI** - savladati tehnike izrade ručnih radova (ručno šivanje, elementi veza, kukičanje)

-samim radom poticati na ustrajnost u radu i preciznost u izvedbi

- razvijati sposobnost promatranja, uočavanja i kreativnog izražavanja

**KONKRETNE AKTIVNOSTI :** -sudionici su učenici i učiteljica

-učenici savladavaju određenu tehniku, (u skladu s dobi i mogućnostima), metodom pojašnjavanja, pokazivanja, vođenjem kroz etape rada

**OČEKIVANI ISHODI :** -učenik će moći samostalno izraditi zadane predmete naučenom tehnikom kao i slične

- moći će pomagati drugom učeniku u procesu

**MJESTO PROVEDBE** : - u školi

**POTREBNI RESURSI/MOGUĆE TEŠKOĆE:**

-materijal i pribor za izradu: vuna različitih boja, gumbi, igle, različita platna i konci u boji i popratni alati. Škola nabavlja sva potrebna sredstava za rad.

* ne očekuju se teškoće

**NAČIN PRAĆENJA I PROVJERA AKTIVNOSTI :**

-izlaganje radova

-prezentiranje završnog proizvoda

**TROŠKOVNIK :** 300,00 kn

* 1. **IZVANNASTAVNA AKTIVNOST- njemački jezik**

**NOSITELJ AKTIVNOSTI : Irijanda Birin**

**VRIJEME PROVEDBE : tijekom školske godine**

**CILJEVI I ZADACI AKTIVNOSTI -** stjecanje i razvijanje osnova usmene i pismene

komunikacije

* upoznavanje s kulturom zemalja njemačkog govornog područja

**KONKRETNE AKTIVNOSTI : -** osnovni vokabular i izrazi u svakodnevnim životnim

situacijama

* kultura i običaji njemačkog govornog područja: prvi dan škole, blagdani, kulturna baština
* imenovanje životinja, boja, brojevi , voće i povrće, igračke, priroda oko nas, godišnja doba, dani u tjednu, pridjevi

**POTREBNI RESURSI/MOGUĆE TEŠKOĆE:**

* ne očekuju se teškoće

**NAČIN PRAĆENJA I PROVJERA AKTIVNOSTI :**

- kroz komunikaciju i radne listiće

**TROŠKOVNIK :** Nema troškova

1. IZVANUČIONIČKA NASTAVA
   1. **Posjet Galeriji Prica - sudjelovanje u radionicama**

**NAZIV AKTIVNOSTI :** IZVANUČIONIČKA NASTAVA ZA 1., 2. i 3. RAZRED

**NOSITELJ AKTIVNOSTI :** Martina Čretni , Daria Mazić, Ema Tunuković

**VRIJEME PROVEDBE :** Od veljače do lipnja

**CILJEVI AKTIVNOSTI** -približiti likovnu umjetnost djeci

-razvijati kulturu gledanja i doživljavanja likovne umjetnosti

**ZADACI AKTIVNOSTI -**poticati osobni razvoj učenika i razvoj socioemocionaknih

kompetencija

* razvoj kritičkog mišljenja
* razvoj vizualne percepcije
* razvoj grafomotorike
* govorno –jezični razvoj

**MJESTO PROVEDBE** : Galerija Prica

**KONKRETNE AKTIVNOSTI -** sudjelovanje u radionicama

**POTREBNI RESURSI/MOGUĆE TEŠKOĆE:**

* ne očekuju se teškoće

**NAČIN PRAĆENJA I PROVJERA AKTIVNOSTI :**

- zajednička evaluacija kroz razgovor , izlaganje radova u školi

**TROŠKOVNIK : -**nema troškova

* 1. **Posjet Gradskoj knjižnici Samobor**

**NAZIV AKTIVNOSTI :** IZVANUČIONIČKA NASTAVA ZA 1., 2. i 3. RAZRED

**NOSITELJ AKTIVNOSTI :** Martina Čretni , Daria Mazić, Ema Tunuković

**VRIJEME PROVEDBE :** od veljače do lipnja

**CILJEVI AKTIVNOSTI** - poznavanje rada knjižnice i korištenja usluga

**-**razvijati svijest o vrijednosti čitanja i upoznavanje s originalnim

književnim djelima pisaca te o važnosti očuvanja kulture čitanja

-poticati i razvijati interes i samostalnost pri učenju, estetskog ukusa i

kriterija te kulturnog ponašanja

- razvijati ineters za čitanje

-sudjelovati na radionicama

**ZADACI AKTIVNOSTI -**proširiti znanja o kulturnoj baštini

-njegovati kulturno ponašanje u mjesnoj knjižnici

-usvajati potrebna kulturna, uljudbena, socijalna, ekološka,

komunikacijska znanja, navike ponašanja

-samostalno se služiti uslugama knjižnice

- poznati djelokrug rada knjižnice

- razvijati komunikacijske vještine

**MJESTO PROVEDBE** : Gradska knjižnica Samobor

**KONKRETNE AKTIVNOSTI -** upoznavanje puta do knjižnice kao pješaci u prometu

-posuđivanje knjiga i čitanje

**:** susret s piscem , radionica Abakus, radionice tijekom školske

godine

**POTREBNI RESURSI/MOGUĆE TEŠKOĆE:**

* učenici, učitelji, djelatnici knjižnice, djela zavičajne zbirke, bilježnica
* ne očekuju se teškoće.

**NAČIN PRAĆENJA I PROVJERA AKTIVNOSTI :**

- zajednička evaluacija kroz razgovor

**TROŠKOVNIK : -**nema predviđenih troškova

* 1. **Posjet kazalištu**

**NAZIV AKTIVNOSTI :** IZVANUČIONIČKA NASTAVA ZA 1., 2. i 3. RAZRED

**NOSITELJ AKTIVNOSTI :** Martina Čretni , Daria Mazić, Ema Tunuković

**VRIJEME PROVEDBE :** drugo polugodište

**CILJEVI AKTIVNOSTI** - poticati interes i ljubav prema kazališnoj umjetnosti

-razvijati naviku posjećivanja kazališta kao kulturne ustanove

- dgajati ljubitelje umjetnosti

**ZADACI AKTIVNOSTI -**recepcija i doživčjaj umjetničke predstave **,**razvijanje tolerancije i

prijateljstva

**MJESTO PROVEDBE** : kazalište

**KONKRETNE AKTIVNOSTI -** gledanje kazališne predstave

**POTREBNI RESURSI/MOGUĆE TEŠKOĆE:**

* ne očekuju se teškoće

**NAČIN PRAĆENJA I PROVJERA AKTIVNOSTI :**

- zajednička evaluacija kroz razgovor

**TROŠKOVNIK : -**nema predviđenih troškova

* 1. **Posjet POU Samobor**

**NAZIV AKTIVNOSTI :** IZVANUČIONIČKA NASTAVA ZA 1., 2. i 3. RAZRED

**NOSITELJ AKTIVNOSTI :** Martina Čretni , Daria Mazić, Ema Tunuković

**VRIJEME PROVEDBE :**  drugo polugodište

**CILJEVI AKTIVNOSTI** - razvijati kod učenika ljubav prema filmskoj umjetnosti

-razvijati naviku posjećivanja kina kao kulturne ustanove

-odgajati ljubitelja umjetnosti

- razvijati kulturu ponašanja u kulturnoj ustanovi

-uživati u filmskoj projekciji

-upoznati filmska izražajna sredstva.

**ZADACI AKTIVNOSTI -**recepcija i doživljaj kino predstave **,**razvijanje tolerancije i

prijateljstva, osposobiti djecu za razvijanje kulture gledanja i

promiščjanja filmova

**MJESTO PROVEDBE** : POU Samobor

**KONKRETNE AKTIVNOSTI -** gledanje kino predstave

**POTREBNI RESURSI/MOGUĆE TEŠKOĆE:**

* ne očekuju se teškoće

**NAČIN PRAĆENJA I PROVJERA AKTIVNOSTI :**

- zajednička evaluacija kroz razgovor

**TROŠKOVNIK : -** oko 20 kn po djetetu

* 1. **ZOO Zagreb**

**NAZIV AKTIVNOSTI :** IZVANUČIONIČKA NASTAVA ZA 1. RAZRED

**NOSITELJ AKTIVNOSTI :** Ema Tunuković

**VRIJEME PROVEDBE :** tijekom školske godine

**CILJEVI AKTIVNOSTI** - podići svijest o očuvanju životinjskih vrsta i njihovih staništa,

-upoznati prirodno ponašanje divljih životinja i stvarati pozitivne stavove

prema životinjama i prirodi ,

-učiti interdisciplinarnim povezivanjem sadržaja u neposrednoj životnoj

stvarnosti,

- pripovijedati o načinu života životinja

-primijeniti pravila uljudbenog ponašanja

na javnim mjestima ,razvijati kulturu slušanja ,uvoditi učenike u

istraživački rad

**ZADACI AKTIVNOSTI -** steći različita životna iskustva i komunikacijske vještine,

- poštovanje prema prirodnoj, kulturnoj i društvenoj sredini te odgovoran

odnos prema okolišu ,

- razvijati perceptivne sposobnosti , razvijati

sposobnost snalaženja u prostoru i vremenu , povezivati i uvježbavati

stečena znanja sa životnim situacijama.

**MJESTO PROVEDBE** : Zoo u Zagrebu

**KONKRETNE AKTIVNOSTI -** sudjelovati u edukativnoj radionici ,

promatrati, opisivati, pripremiti se za kulturno ponašanje i ljubav

prema prirodi i životinjama

**POTREBNI RESURSI/MOGUĆE TEŠKOĆE: Nema predviđenih teškoća**

**NAČIN PRAĆENJA I PROVJERA AKTIVNOSTI : izrada vlastite knjige o životinjama**

**TROŠKOVNIK : -**oko 50,00 kn po djetetu

U Samoboru, 1. listopada 2020.